Д О К Л А Д

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2021 Г.

АКТУАЛНО СЪСТОЯНИЕ НА ЧИТАЛИЩЕТО

1. Изпълнени ли са разпоредбите на чл.9 /8/ от ЗНЧ – да –
2. Изпълнени ли са разпоредбите на чл. 10 от ЗНЧ – да - № 487/25.04.2013 г.
3. Изпълнени ли са разпоредбите на чл. 8/1/ т.1 от ЗОБ – да -
4. Изпълнени ли са разпоредбите на чл. 26 /1/ от ЗНЧ да – 22.03.2021 отчетно събрание ; 02.03.2022 отчетно-изборно
5. Изпълнени ли са разпоредб. на чл.26 /2/ от ЗНЧ – да – вх. № 21/слу 2279/19.03.2021
6. Изпълнени ли са разпоредб.на чл. 26а /1/ от ЗНЧ –да-вх.№ 21/слу7860/ 02.11.2021
7. Изпълнени ли са разпоредб.на чл.26а/4/ т ЗНЧ – да – вх. № 21/слу 2279/19.03.2021 г. Община и вх. №ОС-126/19.03.2021г. – Общински съвет
8. Брой регистрирани читалищни членове – 52
9. Проведени Общи събрания на читалището – 1 - 22.03.2021 г.
10. Проведени заседания на Настоятелството – 3
11. Субсидирана численост през 2021 г. брой – 2.75; лева 33 440.00
12. Общ бюджет на читалището през 2021 г. – 42 773.88 от тях 9 229.88 лв. налични/остатък от 2020 г.

КРИТЕРИИ

13. Привлечени приходи за дейност - няма

14. Събран членски внос, според броя на членовете - 104.00 лева

15. Библиотечна дейност

15.А. Наличен библиотечен фонд - 11 735

15.Б. Брой отчислена литература – 213

15.В. Закупени или дарени нови книги - 40

15.Г. Библиотечни и информационни услуги – 1487

ЛЮБИТЕЛСКО ТВОРЧЕСТВО

16. Форми на традиционно изкуство

16.А. - Сурвакарска група- р-тел С. Тачков и Л. Филипова

16.Б. – Обичаи, обреди и ритуали – Детска група за фолклорни игри, словесен фолклор с р-тел Л. Филипова

17. Обучителни форми

17.А. Кръжоци – 2 броя

1. „Домашни хитринки” – р-тел Десислава Иванова

2. „От златните ръце на българката” – Л. Филипова

- 13.02. – Изработка на мартеници в читалището

- 25.02. – Украсяване на дръвчета пред Кметството с мартеници изработени от децата, както и двата бора пред читалището

- 28.02. - Изработка на картички от деца по случай денят на майката – осми март. В читалището от 10.30 часа

- 17.04. – Боядисване на яйца от 10.00 ч. в читалището

- 05.08. – Стартира лятната детска занималня „Патиланско царство”. Изработено е голямо пано с морски мотиви. Час 10.30;място в салона на читалището

- 12.08.- Читалня на открито в местността „Сливите” и поход до язовира в Бучино. Начало 10.30 часа

-19.08.- Кулинарни изкушения – Децата правиха сандвичи с продукти осигурени от читалището в 10.30 часа в салона.

18. Форми на съвременно творчество

**18.А. Танцови – 4 броя**

Танцов колектив „Майсторите на танца” – любители – К. Илчев

Детска танцова група „Майсторите на танца“ – хореограф – К. Илчев

Детска група за хип-хоп, мажоретни и латино танци – ръководител Мариета Попадийна

Детска група за спортни танци – ръководител Янкова

**18.Б. Певчески** – индивидуални – деца

**18.В. Театрални** – 2

Детска танцово- театрална студия „Чекмедже“, група „Стражи“над 6 годишни- р-тел актриса Даниана Коева

Детска танцово-театрална студия „Чекмедже” под 6 годишни с ръководител актриса Даниана Коева

19. Участие в системата „Живи човешки съкровища“ – да

Сурвакарската група, обичая Сурва - Драгичево е в списъка на груповия носител от Община Перник и част от листата на голямото културно наследство на ЮНЕСКО

„Селското хоро” – Драгичево е в списъка на груповия носител

**20. Празници и участия - 42**

**-** 03.01**. -** Участие в онлайн кулинарен конкурс в с. Паламарца. Веска Живкова печели Второ място в раздела съвременни питки – грамота и медал.

– 13.01. - Сурва – Раздрънкване, сурвакарски игри около огъня на площада в 18.30 часа. Музика. Заря. Обход на селото няма на основание заповед на МЗ- Ковид 19

* 21.01. – Бабинден. Не е проведено масово поради забрана. Подаръци на докторката и сестрата осигуренни от читалището. Цветя от Кмета Викторов.
* 21.01. – Участие на Виктор и Калоян в Арт мегдан – конкурс за маска и сурвакарски костюм
* 01.03. – Ден на самодейността и връзване мартеници на самодейците.
* – 03.03. – Трети март – Полагане венци и цветя на паметника зад читалището. Хора / „Пробуждане с хоро”/ от самодейците любители и деца. Озвучаване,стихове. Начало 11.00 часа.

От 11.30 ч. тържествено откриване на детската площадка до читалището

* 03.03. – първи снимачен ден на проекта на „Скрин”
* 08.03. – Осмомартенски празник със самодейци в ресторант – Църква
* 14.03. - Сирни заговезни – прескачане на огън, наричания, ламкане на яйце, хора /колоната от читалището/. Проведено на площада от 19.00 часа
* 20.03. - Тодоровден – начало – 10.30 часа пред читалището – концерт на Майсторските групи; Министърът на финансите подари за първиятв надбягванията юзда и риза; 11.00 – водосвет, захранване на конете и закичване пред черквата;12.00 ч. в местността „Старо село” – надбягвания. Купи и грамоти осигурени от читалището; паричните награди 680.00 лева осигурени от Кмета Викторов.

- 22.03. - Общо отчетно събрание на читалището в салона на читалището при спазване на съответните мерки – маски, дезинфекция, дистанция.

- 23.04. – Посещение на ДГ Драгичево в библиотеката. За децата са закупени книжки. Разказано им беше за история на книгата и читалището

- 24.04. – Лазаровден – поради пандемията Ковид 19 децата не са обикаляли селото с песни и танци. Събрахме се пред черквата и направихме ритуала в читалището. Украсихме люлките до читалището , а в близката река хвърлихме венчетата. Таня Черкезова подари „Лазарки”/бродерия/ на лазарките и читалището.

- м. 04 - Участие в Първи Великденски онлайн конкурс „Светлини и таланти” 2021, София – Божидара Николова се представя с „Като свирки свирят” и „Прочула се бела Яна” и печели бронзов медал.

- м. 04 – Участие в международен онлайн фестивал „Разпилени бисери”- Божидара Николова се представя с „Тук ни казаха, Лазаре” и „Заспало е Дине”и печели бронзов медал

- м. 04 – Участие в международен онлайн фестивал – Божидара Николова с „Прочула се бела Яна”и печели сребърен медал

- м. 04 – Участие в „Талантите на Перник” – Божидара Николова със „Заспало е Дине” и „Прочула се бела Яна” и печели – златен медал

- 29.04. – Велики четвъртък на гости в библиотеката бяха деца от ДГ Драгичево, група „Бърборино”. Трогнати сме от думите на едно от момичетата, което каза: Благодарим за добротата. Децата пяха, танцуваха, рецитираха, запознахме ги с историята на книгата и т.н.

- 30.04. – Велики петък – Поради Ковид обстановката само читалищният секретар участва в църковните песнопения, а децата не.

- 03.05. – „Великден е. Христос Воскресе” – изложба на обредни хлебове и писани яйца; осигурени награди от читалището. Концерт и народно веселие пред читалището от 11.00 часа

- 29.05. – Участие в детски фолклорен фестивал „Дай, бабо,огънче” – Мещица; ДТФ „Майсторите на танца” – печелят второ място и Божидара Николова-първо място – златен медал

- 01.06. – „Детство мое, реално и вълшебно” – детски празник. В програмата – състезания, игри, танци. За най-добрите- награди. Аниматор Даниана Коева. Начало 10.00 ч.; място – салона на читалището поради дъждовното време

- 02.06. – „Втори юни – Ден на безсмъртие, ден на родолюбие”. В 12.00 часа положени цветя и венци пред паметниците в селото; програма от училището. Вечерта концертна програма ДТФ и ТФ любители, Божидара с песни. Пее Яница Герова, озвучител Драго. Заря.

- 19.06. – Годишен концерт на групи „Майстори..”. Децата на Драгичево показаха танца „Излязла е малка мома”. Отлично представяне пред Двореца на културата в Перник.

- 20.06. – Трети фолклорен фестивал „На мегдано у Драгичево”, проведен от 10.00 до 19.00 часа на открита сцена пред читалището.Водещи Иванка Василева и Милчо Георгиев. Коменданти Десислава Иванова и Зорница Вангелова.Сандвичи закупени от „Сладко и солено” – раздавани на групите от В. Милева, Р. Владимирова и Р. Стоянова. Плакетите изработени от Любомир Маджиров, връчвани от Людмила Филипова. Участват 50 институции над 600 участника. Озвучител Драго.Кмета Викторов подари 300 лева на Майсторите големи и малки за банкет. Гост – Кирил Ананиев. Представители на Община Перник и Област Перник – нямаше.

- 24.06. – Еньовден – бране на билки с деца в местността”Старо село” в 9.30ч.

- 24.06. – Еньовден – На гости на НЧ „Искра” кв. Изток – Фестивал на възрастните хора

- 25.06. - Магическо шоу в салона на читалището от 17.00 часа . Избрани са Мис и Мистър Маг. Присъстват 15 деца.

- 03.07.- Участие на ДТФ и ТФ любители „Майсторите..”, и Божидара Николова във фолклорен фестивал „Витошки напеви” – Кладница. Представяне – отлично – три първи награди :2 плакета и един златен медал

- 26.08. – Патиланско царство – на гости на патиланците в с. Витановци – пяхме, танцувахме, играхме, хапнахме и ….се прибрахме с транспорт осигурен от читалището. Подарихме една топка да децата от Витановци. Колежката Цонева подари на всяко дете ръчно изработени фунийки с лакомства.

- м.08. – Творчески лагер на ТТС „Чекмедже с Даниана Коева.

- 29.08.- Традиционен събор. В програмата – ТТС „Чекмедже” – постановка; ДТФ и ТФ любители „Майстори..”; Божидара Николова – песни; на най-малкото бебе подарък от Кмета / майка Радостина Василева/; цветя и сувенир за Стефани Веселинова. Гост певица – Малина. Озвучител Драго. Заря.

- 02.09. - Приключване на лятната детска занималня. Аниматор Адрияна Найденова. От читалището осигурени сандвичи, сладки, сокове и подаръчета за децата, които се забавляваха максимално.

- 15.09. – Откриване на учебната година в Драгичево. Гости

!!!! СТРОГИ ЕПИДЕМИОЛОГИЧНИ МЕРКИ КОВИД 19. ПРЕКРАТЕНИ РЕПЕТИЦИИ И УЧАСТИЯ!!!

* 12.12.- Международна младежка олимпиада за изкуства и танц – София – участие на ТТС „Чекмедже” и спечелено ПЪРВО място; ръководител Даниана Коева. Читалището е заплатило таксата за участие на децата.
* 13.12. – Светлините на елхата . Участват ДТФ „Майсторите..” От 18.00 ч. пред Кметството.
* 17.12. – Коледно парти с подаръчета от читалището за децата от ТТС „Чекмедже”
* 18.12. – Благотворителен базар в който читалището е партньор. Средствата ще се разходват за инфекциозно отделение на Пернишката болница. Организатор Ванеса Викторова. Д. Иванова от читалището е изработила 10 сурвачки и сувенири лъжици и подкови – 30 бр. Начало – 12.00 ч. пред Кметството. Събрани са 1510.00 лева.
* 18.12. – Коледен празник със самодейците-танцьори в ресторант „Струма” – със зелени сертификати или бързи тестове.- 20.00 часа
* 04,11,21.12. – В салона на читалището с направен битов кът кабелна телевизия Кракра/Струма прави клипове за предаване.
* 22.12. – Коледно парти за децата танцьори с подаръчета от читалището-17.30 часа
* 25.12. – Дядо Коледа разнася подаръци на децата , които са предварително оставени в Кметството от техните родители.

21. Организиране на фестивали и конкурси – Трети фолклорен фестивал „На мегдано у Драгичево” – участват 50 институции с над 600 участници

22. Реализирани партньорства и привлечени съорганизатори – Кметството Драгичево, ОУ „Св.Св. Кирил и Методий“, черквата „Успение Богородично“, пенсионерски клуб „Веселяци“, д-р Тодорова, ДГ Драгичево, с НПО

23. Проекти

23.А. Подготвени – „Българските библиотеки – съвременни центрове за четене и информираност”

23.Б. Реализирани - НЯМА

24. Социална политика – в т.ч. доброволчество / гражданска инициатива – младеж в качеството си на дядо Коледа разнася по домовете коледни подаръци /след предварителна заявка от родителите/; участие в благотворителен Коледен базар

25. Ефективно използване базата за дейност – обновената сграда на читалището се използва на 100% - салон, канцелария, библиотека, склад.

26. База/сграден фонд – Застроена площ – 230 кв.м.; вид Ж.Б.П.; два етажа; 1 бр . салон, 1 бр. кабинет, 1 бр. библиотека; 1 бр. стая; 1 бр. складово помещение

27. Наличие на интернет – да

28. Наличие на електронна поща – да nch\_probuda@abv.bg

29. Наличие на интернет WEB – страница - да [www.nch-probuda.blogspot.com](http://www.nch-probuda.blogspot.com)

30. Кратък анализ за дейността през 2021 година – Дейността на читалището е отлична и съобразена със заповедите на МЗ.

Читалищното настоятелство е провело 3 свои заседания и множество онлайн дискусии по различни теми и проблеми.

ПРЕДСЕДАТЕЛ:

/Ю. Евгениева/